Bratislava, 12.05.2021

 Všetkým záujemcom

# Vysvetlenie súťažných podkladov č. 1 až 2

Vo verejnom obstarávaní na predmet zákazky „**Vodorovné dopravné značenie a retroreflexné dopravné gombíky na komunikáciách**“, vyhlásenej vo Vestníku verejného obstarávania č. 111/2021 zo dňa 05.05.2021 pod značkou 26134 – WYP, boli doručené nasledovné otázky:

**Otázka č. 1:**

V súťažných podkladoch v časti D. Opis predmetu zákazky, bod 1.2, položka 3 - Trojzložková hmota (spray plast) je uvedená požadovaná aplikácia striekaním, zároveň vo Výzve na predkladanie ponúk v Oddiele III: Osobné postavenie, ekonomické, finančné a technické informácie, bod III.1) Podmienky účasti, III.1.3 Technická a odborná spôsobilosť, minimálna požadovaná úroveň - realizácia predmetu zákazky v bode c) uvádzate trojzložkovú hmotu nanášanú za studena.

Týmto Vás žiadame o vysvetlenie, či pod pojmom aplikácia trojzložkovej hmoty striekaním prostredníctvom systému spray/airless myslíte aplikáciu trojzložkovej hmoty nanášanej za studena?

**Odpoveď č. 1:**

Áno, je to kombinácia slov. Myslí sa tým aplikácia trojzložkovej hmoty nanášanej za studena striekaním.

**Otázka č. 2:**

V Návrhu na plnenie kritérií, Protišmykové vodorovné dopravné značenie, protišmykový povrch priechodu pre chodcov sú uvedené duplicitne položky č. 29 a 30. Týmto Vás žiadame o úpravu výkazu výmer a odstránenie jednej z duplicitných položiek.

**Odpoveď č. 2:**

Položka č. 29 sa týka protišmykového povrchu priechodu pre chodcov (viď. riadok č. 69) a položka č. 30 sa týka protišmykového povrchu cyklotrás (viď. riadok č. 71), preto sú v Návrhu na plnenie kritérií uvedené obe tieto položky.

S pozdravom

 Mgr. Michal Garaj v. r.

 vedúci oddelenia verejného obstarávania